
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                                    Broj: 1/St-1420/2017-9

	U    I M E    R E P U B L I K E     H R V A T S K E	
R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, postupajući po prijedlogu FINE za otvaranje  stečajnog postupka po službenoj dužnosti nad dužnikom MABAMIJO j.d.o.o. za ugostiteljstvo i usluge, OIB 66402392944, Ivana Filipovića 56, Velika Kopanica, dana 15.studenog 2017.g.

r i j e š i o     j e

	I- Obustavlja se postupak povodom prijedloga FINE za otvaranje stečajnog postupka nad dužnikom MABAMIJO j.d.o.o. za ugostiteljstvo i usluge, OIB 66402392944, Ivana Filipovića 56, Velika Kopanica.

	II- Dužnik MABAMIJO j.d.o.o. za ugostiteljstvo i usluge, OIB 66402392944, Ivana Filipovića 56, Velika Kopanica, dužan je naknaditi troškove postupka u iznosu 175,00 kn, u roku od 8 dana od dana dostave ovog rješenja, a dostava se smatra obavljenom istekom osmog dana od dana objave pismena na mrežnoj stanici e-Oglasna ploča sudova.

	Nalaže se dužniku MABAMIJO j.d.o.o. za ugostiteljstvo i usluge, OIB 66402392944, Ivana Filipovića 56, Velika Kopanica, da odmjereni iznos troška od 175,00 kn u ostavljenom roku isplati izravno na račun Financijske agencije br: HR4223900011100017042, model HR05, s pozivom na broj: 7524005-66402392944.


Obrazloženje

	Financijska agencija RC Osijek Podružnica Slav.Brod podnijela je po službenoj dužnosti ovom sudu prijedlog za otvaranje stečajnog postupka nad dužnikom MABAMIJO j.d.o.o. za ugostiteljstvo i usluge, OIB 66402392944, Ivana Filipovića 56, Velika Kopanica, shodno odredbi čl. 110 Stečajnog zakona (NN br. 71/15, dalje SZ). 
	U prijedlogu navodi da dužnik na dan 18.09.2017. u očevidniku redoslijeda Osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 9.969,65 kn u koji iznos je uračunata kamata i naknada Financijske agencije za provedbu ovrhe na novčanim sredstvima. 
	Povodom prijedloga, sud je dana 15.studenog 2017.g. održao ročište radi izjašnjenja o prijedlogu.
	
Broj: 1/St-1420/2017-9

Na održanom ročištu zastupnica po zakonu Jelena Blažević protivila se prijedlogu za otvaranje stečajnog postupka s obzirom da su sve obveze koje su bile evidentirane u Očevidniku redoslijeda plaćanja kod FINE u cijelosti izmirene, a račun više nije u blokadi pa je predložila da se postupak obustavi.	
	Odlučujući o prijedlogu, sud je tijekom dokaznog postupka izveo dokaz uvidom u spis i priložene isprave.
	Iz priložene potvrde FINE od 15.studenog 2017. proizlazi da dužnikov račun više nije blokiran i ne postoje evidentirane neizmirene obveze.
Odredbom čl.5 Stečajnog zakona (NN 71/15, dalje SZ) propisano je da se stečajni postupak može otvoriti ako sud utvrdi postojanje stečajnog razloga, a stečajni razlozi su nesposobnost za plaćanje i prezaduženost. Prema odredbi čl.6 st 2 smatrat će se da je dužnik nesposoban za plaćanje ako u očevidniku redoslijeda osnova za plaćanje koji vodi FINA ima jednu ili više evidentiranih neizvršenih osnova za plaćanje u razdoblju od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa te ako nije isplatio 3 uzastopne plaće koje radniku pripadaju prema Ugovoru o radu, Pravilniku o radu, Kolektivnom ugovoru ili posebnom propisu odnosno prema drugom aktu kojim se uređuju obveze poslodavca prema radniku.	
	Kako iz dostavljene potvrde FINE kojom se sukladno čl.6 st 3 SZ-a dokazuje prestanak postojanja nesposobnosti za plaćanje kao stečajnog razloga, jasno proizlazi da dužnik u očevidniku redoslijeda osnova za plaćanje nema više evidentiranih obveza i račun više nije blokiran, to je sud utvrdio da kod dužnika nije ostvaren stečajni razlog predviđen odredbom čl.6 SZ-a pa je iz tih razloga valjalo postupak obustaviti i odlučiti kao pod točkom I izreke ovog rješenja na temelju odredbe čl. 128 st 9 SZ-a.
	Odluka o naknadi troškova postupka donesena je na temelju odredbe čl.128 st 9 SZ-a kojom je propisano da, ukoliko se postupak obustavi zbog činjenica da je dužnik do završetka prethodnog postupka postao sposoban za plaćanje, troškove provedenog postupka u tom slučaju dužan je naknaditi dužnik. 
Troškovi koji su nastali u ovom postupku odnose se na trošak FINE koja ima pravo na naknadu stvarnih troškova temeljem odredbe čl.44 st 3 SZ-a, dok je vrsta i visina naknade propisana Pravilnikom o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (NN br.106/15).
Prema odredbi čl.3 st 1 navedenog Pravilnika, visina naknade troška za podnošenje prijedloga za otvaranje stečajnog postupka određena je u iznosu 140,00 kn uvećana za porez na dodanu vrijednost. 
Kako ukupan trošak FINE na ime naknade za podnošenje prijedloga za otvaranje stečajnog postupka s obračunatim PDV-om iznosi ukupno 175,00 kn i kako je taj trošak dužan snositi dužnik temeljem odredbe čl.128 st 9 SZ-a, to je odlučeno kao pod točkom II izreke ovog rješenja.	
    U Slav.Brodu, 15.studenog 2017.g.
                                                                                                    	 STEČAJNA SUTKINJA:
                                                                                                     	        Vesna Vukelić v.r.
	

NAPUTAK O PRAVNOM LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stanici e-Oglasna ploča suda.

Dostaviti putem mrežne stanice e-Oglasna ploča suda:
1. FINA , po pravomoćnosti putem pošte
2. dužnik 
3. poslovna banka, po pravomoćnosti putem pošte

